

**สำนักงานสาธารณสุขอำเภอหนองหงส์**

**เลขที่รับ** …………………….. /………..………...……..

**วันที่** …....……………………………………………………

เวลา..................................................................น.

**บันทึกข้อความ**

**ส่วนราชการ** โรงพยาบาลส่งเสริมสุขภาพตำบลบ้านกระเบื้องน้อย ตำบลหนองชัยศรี อำเภอหนองหงส์ บร ๓๑๒๔๐

**ที่** บร ๑๓๓๓.๔/  **วันที่** มิถุนายน ๒๕๖๘

**เรื่อง** ขออนุมัติเดินทางไปราชการ และขออนุญาตออกนอกพื้นที่จังหวัดบุรีรัมย์

เรียน ผู้ว่าราชการจังหวัดบุรีรัมย์ (โดยสาธารณสุขอำเภอปฏิบัติราชการแทน)

 ด้วยโรงพยาบาลส่งเสริมสุขภาพตำบลบ้านลำดวน ตำบลลำดวน สำนักงานสาธารณสุขอำเภอกระสัง จังหวัดบุรีรัมย์ ได้รับอนุมัติโครงการการพัฒนาการบริหารจัดการด้านสุขภาพในโรงพยาบาลส่งเสริมสุขภาพตำบล สังกัดสำนักงานสาธารณสุขจังหวัดบุรีรัมย์ ประจำปีงบประมาณ ๒๕๖๘ เป็นจำนวนทั้งสิ้น ๑,๑๒๔,๐๗๕ บาท (หนึ่งล้านหนึ่งแสนสองหมื่นสี่พันเจ็ดสิบห้าบาทถ้วน) มีวัตถุประสงค์เพื่อสร้างความเข้าใจเกี่ยวกับ พรบ.ระบบสุขภาพปฐมภูมิ พ.ศ. ๒๕๖๒ และพัฒนาศักยภาพผู้อำนวยการโรงพยาบาลโรงพยาบาลส่งเสริมสุขภาพตำบล และสถานีอนามัยเฉลิมพระเกียรติ ฯ การบริหารบุคลากร งบประมาณ และการจัดการ ระหว่างวันที่ ๒ - ๔ กรกฎาคม ๒๕๖๘ ณ โรงแรมเดอะทอย บีช รีสอร์ท จังหวัดระยอง กลุ่มเป้าหมาย คือ ผู้บริหารระดับจังหวัดและอำเภอ ผู้อำนวยการสถานีอนามัยเฉลิมพระเกียรติ ฯ และผู้อำนวยการโรงพยาบาลส่งเสริมสุขภาพตำบล เข้าร่วมกิจกรรม จำนวน ๒๓๑ คน นั้น

 ระเบียบ/ข้อบังคับ

๑. ระเบียบสำนักนายกรัฐมนตรี ว่าด้วยการอนุมัติให้เดินทางไปราชการและการจัดประชุมของทางราชการ พ.ศ. ๒๕๒๔ และที่แก้ไขเพิ่มเติม ข้อ ๑๑ กำหนดให้การเดินทางไปราชการภายในราชอาณาจักรของข้าราชการและลูกจ้างในราชการบริหารส่วนภูมิภาค ให้ผู้ว่าราชการจังหวัดเป็นผู้พิจารณาอนุมัติ

๒. คำสั่งจังหวัดบุรีรัมย์ ที่ ๒๙๖/๒๕๖๘ ลงวันที่ ๑๓ มกราคม ๒๕๖๘ ผู้ว่าราชการจังหวัดบุรีรัมย์ มอบอำนาจให้หัวหน้าส่วนราชการในการพิจารณาอนุญาตออกนอกเขตจังหวัด รวมทั้งการอนุมัติเดินทางไปราชการ

 ในการนี้ ข้าพเจ้า นายดำรงค์ สีระสูงเนิน ผู้อำนวยการโรงพยาบาลส่งเสริมสุขภาพตำบล (นักวิชาการสาธารณสุขชำนาญการ) พร้อมคณะเจ้าหน้าที่ รายชื่อตามเอกสารแนบท้ายหนังสือนี้ ขออนุมัติเดินทางไปราชการ ออกเดินทางออกจากที่พัก ไปในวันที่ ๑ กรกฎาคม ๒๕๖๘ เวลา ๒๒.๐๐ น. เดินทางกลับในวันที่ ๔ กรกฎาคม ๒๕๖๘ เวลา ๒๓.๓๐ น. โดยขอเบิกค่าใช้จ่ายในการเดินทางปราชการ ขอจ่ายขาดให้โรงพยาบาลส่งเสริมสุขภาพตำบลบ้านลำดวน ในการเดินทางไปราชการในครั้งนี้ ขอมอบหมายหน้าที่รับผิดชอบให้แก่ นางรัตนาภรณ์ จามชาติ พยาบาลวิชาชีพชำนาญการ

จึงเรียนมาเพื่อโปรดทราบ และพิจารณาอนุมัติให้เดินทางไปราชการ

 (นายดำรงค์ สีระสูงเนิน)

 ผู้อำนวยการโรงพยาบาลส่งเสริมสุขภาพตำบลบ้านกระเบื้องน้อย